Jeff Strasser
De Jeff Strasser gebuer de 5. Oktober 1974 zu Lëtzebuerg, ass e fréiere lëtzebuergesche Foussballspiller.

Hien ass een Ofwierspiller a spillt normalerweis Center-Back.

Hien huet zu Lëtzebuerg vun 1981 bis 1988 op der Union gespillt an huet du bei den FC Metz gewiesselt. Vun 1999 bis 2002 war e beim 1.F.C. Kaiserslautern. Duerno ass en op Mönchengladbach spille gaange wou säi Kontrakt den 12. August 2006 virzäiteg opgeléist gouf. Hien huet duerno bei den RC Strasbourg gewiesselt wou hie bis 2007 bliwwen ass, ier e bei den FC Metz gaangen ass. 2009 huet hie bei d'CS Fola Esch gewiesselt vu wou hien awer no e puer Matcher d'Chance ausgenotzt huet fir bei d'Grashopper Zürich ze wiesselen, wou hie bis zum Enn vun der Saison 2009/2010 bliwwen ass. An der Saison 2010/2011 huet de Jeff Strasser nees fir d'CS Fola Esch gespillt.

De Jeff Strasser huet tëscht dem 12. Oktober 1993 an dem 12. Oktober 2010 98-mol fir déi lëtzebuergesch Foussballnationalekipp gespillt (7 Goler) an huet an der Bundesliga 194 Matcher gespillt an do 10 Goler geschoss.

Veräiner 
 US Munneref
 Union Lëtzebuerg
 FC Metz
 1. FC Kaiserslautern
 Borussia Mönchengladbach
 RC Strasbourg
 FC Metz
 FC Grasshopers Zürich
 CS Fola Esch

Kuckt och 

Lëtzebuergesch Sportler vum Joer
Spiller vun der lëtzebuergescher Foussballnationalekipp
Gebuer 1974